作者：张继先
词牌/韵律：瑶台月

paragraphs: 天开景运。
记建武中兴，炎刘重盛。
明良际会，八表风调雨顺。
任一时、岳降生申，正千载、河清诞圣。
祥云拥，流霞映。
飞仙拱，魁星炯。
佳应是、师真毓瑞，人天交庆。
蘅薇香满元宵景。
耀天目、神光如镜。
见龙章凤质，降伏群魔归正。
禀玄元、立教开先，悟至道、心空神领。
昌元嗣，明真镜。
同无有，怡清净。
绵永度，三途六道，神仙同证。